Fritiofin satu: 22. Kuninkaanvaali
”Pois käräjiin!” Nää kutsut kiis
 jo halki maan.
 ”On kuollut Ring: te vaaliin siis
 nyt kuninkaan.”

 Saa maamies miekan vaarnaltaan,
 se säihkeen luo.
 Hän terää koittaa sormellaan,
 no, pystyy tuo!

 Ja pikkupojat riemuiten
 sen viereen jää;
 jos kaks ja kaks voi nostaa sen,
 he ylvästää.

 Mut tytär kirkkaaks kypärän
 jo kiillottaa
 ja punehtuu, kun kuvan hän
 siin’ nähdä saa.

 Mies käy jo kilpeen; loisto sen
 kuin lieska on.
 Sä terve, maamies rautainen,
 mies pakoton!

 Maan voima rinnastasi vaan
 on syntyään.
 Sä sodass’ olet muuri maan
 ja rauhass’ ään’.

 Nyt kilvet, aseet kalskii, niin
 kun yhtyvät;
 ja taivas-alla käräjiin
 he ryhtyvät.

 Käy Fritiof lakikivellen;
 häll’ edessään
 kuninkaanpoian piskuisen
 näät kultapään.

 Nyt melske muuttuu nurinaks:
 ”On lapsi vain!
 Tää kuningas ei sotijaks,
 ei suojaks lain!” –

 Mut Fritiof poian kilvellään
 nyt nostakaa:
 ”Te näätte kuninkaanne tään,
 jot’ toivoi maa.

 Kuink’ Aasain suku kasvoissaan
 häll’ esiintyy!
 Hän kilvell on kuin kotonaan, –
 kuin puussaan pyy!

 ”Ma vannon: hälle tarmoin, töin
 maan suojaan tään
 ja kruunull’ isän seppelöin
 ma poian pään.

 ”Forsete, poika Balderin,
 mua kuulkoon hän
 ja lyököön mun, jos rikkoisin
 ma valan tän!” –

 Kuin istuimella kuninkaan
 nyt poika on;
 kuin kotka nuori rotkossaan,
 on pelvoton.

 Ei veri nuori vuottaa vois,
 ei tyyneks jää;
 kuin uljain kuningas hän pois
 jo hypähtää.

 Nyt huudot kaikui ilmoihin:
 ”Hän valitaan!
 Sä kilvin nostettu, kuin Ring,
 oo riemu maan!

 ”Ja kunnes kasvat, ohjihin
 käy Fritiof maas.
 Jaarl Fritiof äitis kaunihin
 saa meiltä taas!” –

 Ääns Fritiof synkkään: ”Kuninkaan
 nyt vaali on,
 ei häät; mä omaan valintaan
 haen puolison.

 ”Käy tieni Balderlehdon luo;
 jo nornat kait
 on vastass’ siellä: kauvan nuo
 mua vuotti vait.

 ”Mun täytyy käydä puheluun
 kanss’ impyisten.
 He asuu alla aian puun
 ja yllä sen.

 ”Kas, valju Balder vihaa, oi,
 mua vielä vain.
 Hän otti, hän vain antaa voi
 mun armahain.” –

 Nyt otsaa nuoren kuninkaan
 hän suutelee,
 vait lähtee poikki kangasmaan
 ja loittonee.

sv:Konungavalet